泿水

泿水，或寫泿，廣東廣西一水，指西江同上游。最初見於《山海經》，而《水經》講得詳細啲，再有《水經注》解釋《水經》。

泿亦寫佷，或者垠。《山海經》年代久遠，傳說好多，實際地理位不詳。中原人寫《水經》，或者借用山海經啲名，套落去嶺南江水。著書時，中原人好少到嶺南，記載貌似傳聞拼合資料，嶺南諸水同實際有唔少出入。如西江主流出處，雲貴地方，書中並無記載。武陵只係支流，就講成源頭。而且，泿水亦無理由過番禺入海，又有餘水倒流上去龍川。出自龍川嘅東江，向番禺流入南海先啱。

山海經
山海經下南山經有講泿水，話佢南流注於海，而水中有虎蛟，魚身蛇尾。

《南次三經》之首，曰天虞之山，其下多水，不可以上。東五百里，曰禱過之山，其上多金玉，其下多犀、兕，多象。有鳥焉，其狀如鵁，而白首、三足、人面，其名曰瞿如，其鳴自號也。泿水出焉，而南流注于海。其中有虎蛟，其狀魚身而蛇尾，其音如鴛鴦，食者不腫，可以已痔。

水經
水經同地名相配，由武陵鐔成縣起，經鬱林、蒼梧、高要、番禺，最後流入南海。

據清代經學家孫星衍嘅《水經注》手校本所講，偽齊阜昌年間有塊《禹跡圖》石刻，而該石刻將「泿水」標記做佷水。

江